
Д О К Л А Д
за превишенията на нормите за ФПЧ10 през летния сезон на 2016 г. 

за общини Монтана и Видин към РОУКАВ „Северен/Дунавски”

На територията, контролирана от РИОСВ – Монтана са разположени два стационарни пункта за имисионен контрол, включени в Националната система за екологичен мониторинг, съответно в община Монтана: пункт „РИОСВ – Монтана” с ръчно пробонабиране и в община Видин: автоматична измервателна станция (АИС) – Видин. Във всеки от двата пункта се извършва мониторинг на ФПЧ10.
І. ПУНКТ „РИОСВ – МОНТАНА”
            Пункт „РИОСВ – Монтана” е разположен в центъра на гр. Монтана, попадащ в областта на Западна Дунавска равнина и Предбалканската област. Територията се характеризира с равнинно-хълмист релеф. Разположен е на 160 м над морското равнище. На юг са разположени предпланините на Стара планина, на север Дунавската равнина. На запад от града се намира Веренишкото бърдо (652 м), а на изток „Пъстрина” (564 м). Непосредствено на юг от града е изграден яз. Огоста, влияещ върху микроклиматичната характеристика на града.

            Най-неблагоприятно за самопречистването на атмосферния въздух е тихото време и слабите ветрове със скорост от 0 до 2 м/сек. В гр. Монтана процентът на тихото време средно за годината е 31.8%. Средната годишна скорост на вятъра е 1.8 м/сек. 
            Преобладаващата посока на вятъра е от северозапад и север. От гледна точка на разположението на по-голямата част от промишлените обекти на територията на града в североизточната и югоизточната му част преобладаващите посоки на вятъра са благоприятни за разсейването на атмосферните замърсители извън границите на града.
            Влажността на въздуха е важен фактор, влияещ върху качеството на атмосферния въздух, най-вече за замърсяването с прах и фини прахови частици. Влажността на въздуха зависи от особеностите на мястото (надморска височина и релеф), състояние на почвата и наличието на източници на изпарение. По слабите валежи намаляват самопречистващите свойства на атмосферата и водят до увеличаване на замърсяването на въздуха с прах в приземния слой. Средномесечната относителна  влажност на въздуха е 76% , с максимум през зимата (януари - 86%) и минимум през м. август 64 %. Високата влажност на въздуха през зимните месеци възпрепятства разсейването на атмосферните замърсители в приземния слой.
            В заключение може да се каже, че климатичните характеристики на гр. Монтана са типични за континенталната подобласт. В същото време котловинният характер на релефа, продължителното безветрие, малката сума на валежите, сравнително високата влажност на въздуха, големият брой на дните с мъгла през зимния сезон обуславят ниската самопречиствателна способност на атмосферата в района и създават предпоставки за трайно замърсяване на въздуха.

За периода 01.04.2016 г. – 30.09.2016 г. (летен сезон) са извършени 175 пробонабирания на ФПЧ10, от които 4 броя са над средноденонощната норма.
РИОСВ – Монтана, ул. „Ю. Ирасек” № 4, 2016 г.
Доклад за превишенията на нормите за ФПЧ10 


През месец април 2016 г. са извършени 30 пробонабирания по показател  ФПЧ10. Превишение на средноденонощните норми има в 4 броя от дните през месеца.

                                                                                                                                               м. април 2016 г.
            През м. май 2016 г. са извършени 27 пробонабирания по показател ФПЧ10 без регистрирани превишения на средноденонощните норми.

РИОСВ – Монтана, ул. „Ю. Ирасек” № 4, 2016 г.
Доклад за превишенията на нормите за ФПЧ10 

            През м. юни 2016 г. са извършени 30 пробонабирания по показател ФПЧ10. Няма превишение на средноденонощните норми през месеца.

                                                                                                                                                  м. юни 2016 г.
            През м. юли 2016 г. са извършени 31 пробонабирания по показател ФПЧ10. Няма превишение на средноденонощните норми през месеца.

                                                                                                                                                   м. юли 2016 г.
 РИОСВ – Монтана, ул. „Ю. Ирасек” № 4, 2016 г.
Доклад за превишенията на нормите за ФПЧ10 


През м. август 2016 г. са извършени 31 пробонабирания по показател  ФПЧ10. Няма превишение на средноденонощните норми през месеца.

                                                                                                                                              м. август 2016 г.
            През последния месец от разглеждания период са извършени 26 пробонабирания по показател  ФПЧ10 без регистрирани превишения на средноденонощните норми.

                                                                                                                                                  м. септември 2016 г.
РИОСВ – Монтана, ул. „Ю. Ирасек” № 4, 2016 г.
Доклад за превишенията на нормите за ФПЧ10 


 Анализът на резултатите показва, че наднормените стойности на ФПЧ10 през летния сезон на 2016 г. в гр. Монтана са абсолютно идентични с превишенията през същия период на 2015 г. – 4 бр. на дните с превишения (2,2%) от всички пробонабрани и анализирани проби. През зимния сезон се очаква повишаване на стойностите за ФПЧ10 поради използването на твърди горива за отопление в битовия сектор. 
             В края на 2014 г. изтече срока за изпълнение на  общинската програма за намаляване нивата на замърсителите на атмосферния въздух и достигане на установените норми за периода 2011 – 2014 г., като тези норми не са спазени. Разработена е актуализирана комплексна общинска програма за намаляване на нивата на ФПЧ10 и полициклични ароматни въглеводороди за периода 2016-2018 г. с нови мерки и план за действие към тях, като предстои приемането и от ОбС-Монтана и прилагането и на практика. В кратко-срочен план общината предвижда продължаване на кампанията за саниране на обществените и жилищните сгради и разясняване на ползите от използването на газ и нискоемисионно гориво за отопление, с цел намаляване емисиите на замърсяващите вещества.
РИОСВ – Монтана, ул. „Ю. Ирасек” № 4, 2016 г.
Доклад за превишенията на нормите за ФПЧ10 

ІІ. АВТОМАТИЧНА ИЗМЕРВАТЕЛНА СТАНЦИЯ – ВИДИН 

Автоматичната измервателна станция (АИС) – Видин е разположена в центъра на гр. Видин и се определя като пункт за мониторинг тип „градски фонов”. Метеорологичните условия на територията на гр. Видин предпоставят сравнително добри условия на разсейване. Тихото време на територията на общината е 23.2%, т.е. по-малко от една четвърт от времето през годината. Средногодишната скорост на вятъра е сравнително ниска – 2 м/сек., което предполага сравнително слаба турболенция на въздушните маси, а от там до слабо разсейване на замърсителите в атмосферата. Силните ветрове на територията на гр. Видин със скорост над 14 м/сек. се появяват от 9 до 19 дни в годината. Основният пренос на въздушни маси става от запад на изток (25.5% от времето през годината) и от северозапад-югоизток (18.9%).
            В близост до речни басейни се създават условия за възникване на температурни инверсии, които предизвикват задържане за по-продължително време на замърсителите в приземния слой на атмосферата. Тези инверсии са характерни най-вече за случите на безветрие („тихо време”), когато скоростта на вятъра е под 1 м/сек. 

       Релефът на областта е равнинен с изключение на западната и южната част, който е хълмист с височина 120-200 м над морското равнище и предпоставя в голяма степен движението на въздушни маси, а с тях разпространението на замърсителите, изпускани от различните източници на замърсяване на атмосферния въздух. Релефът, преобладаващата посока и скорост на вятъра предпоставят сравнително добрата интензивност на разсейване на атмосферните замърсители.
            Валежният режим е от много съществено значение за естественото пречистване на атмосферния въздух. Летните валежи са обикновено кратковременни с висока интензивност, което води до порои. От друга страна, обаче, поройните дъждове предизвикват ерозия на почвения слой, с което след засушаване предпоставят емисии на прах.
            Мъглите са един от факторите, които водят до влошаване на разсейването на замърсителите. В района на гр. Видин те са характерни за периода с ниски температури (зимния период). Ако за периода април-септември броят на дните с мъгла е 12, то за периода октомври-март той е 47. До голяма степен влияние върху това оказва големият воден обект – река Дунав.

            Може да се заключи, че условията за разсейване на замърсителите на територията на гр. Видин не са най-добрите, особено през есенно-зимния сезон, когато е най-голям процентът на тихото време и броя на дните с мъгли.

За периода 01.04.2016 г. – 30.09.2016 г. (летен сезон) са извършени 176 пробонабирания на ФПЧ10, от които 46 броя са над средноденонощната норма.
РИОСВ – Монтана, ул. „Ю. Ирасек” № 4, 2016 г.
Доклад за превишенията на нормите за ФПЧ10 

            През месец април 2016 г. са извършени 30 пробонабирания по показател ФПЧ10, от които превишение на средноденонощната норма има в 13 броя от дните. 

                                                                                                                                               м. април 2016 г.
            През м. май 2016 г. са извършени 24 пробонабирания по показател ФПЧ10, от които средно-денонощната норма е превишена 1 път. 

                                                                                                                                              м. май 2016 г.

РИОСВ – Монтана, ул. „Ю. Ирасек” № 4, 2016 г.
Доклад за превишенията на нормите за ФПЧ10 

            През м. юни 2016 г. са извършени 30 пробонабирания по показател ФПЧ10. Средноденонощната норма е превишена в 6 броя от дните.

                                                                                                                                                  м. юни 2016 г.
            През м. юли 2016 г. са извършени 31 пробонабирания по показател ФПЧ10. Регистрирани са 7 броя превишения на средноденонощната норма.

                                                                                                                                                   м. юли 2016 г.
 РИОСВ – Монтана, ул. „Ю. Ирасек” № 4, 2016 г.
Доклад за превишенията на нормите за ФПЧ10 


През м. август 2016 г. са извършени 31 пробонабирания по показател  ФПЧ10, от които средно-денонощните норми са превишени в 4 броя от дните.

                                                                                                                                              м. август 2016 г.
            През м. септември 2016 г. са извършени 30 пробонабирания по показател  ФПЧ10 с регистрирани 15 броя превишения на средноденонощната норма.

                                                                                                                                  м. септември 2016 г.
РИОСВ – Монтана, ул. „Ю. Ирасек” № 4, 2016 г.
Доклад за превишенията на нормите за ФПЧ10

Високите нива и наднормените стойности на ФПЧ10, регистрирани от АИС – Видин, се дължат на кумулативното влияние на сухото и ветровито време, неорганизираните емисии от градския транспорт, ремонтните и строителни дейности, както и на температурните  инверсии в региона. 

            В сравнение със същия период на предходния летен сезон се наблюдава абсолютно повторение на броя на дните с наднормени стойности на ФПЧ10 – 46 броя от пробите за текущия сезон към 45 броя за предходния. В процентно изражение съотношението на превишенията са 26,1% за летния сезон през 2016 г. към 37,8% за 2015 г. от общия брой взети проби. Трябва все пак да се има предвид, че АИС не е работила около два месеца през летния сезон на 2015 г. поради технически проблем. 
През зимния сезон се очаква увеличаване на наднормените стойности за ФПЧ10 поради използването на твърди горива за отопление в битовия и обществения сектор.  Към настоящия момент няма алтернатива на използваните твърди горива в комунално – битовия сектор, което е един от основните проблеми за  качеството на атмосферния въздух в РУОКАВ – Видин.

            За намаляване на нивата на ФПЧ10 и достигане на установените норми за съдържанието им в атмосферния въздух в община Видин, ОбС – Видин е приел с Решение №89, Протокол №4/26.04.2016 г., актуализирана програма със заложени от краткосрочни до дългосрочни мерки и план за действие към нея за периода 2015-2020 г.
РИОСВ – Монтана, ул. „Ю. Ирасек” № 4, 2016 г.
Доклад за превишенията на нормите за ФПЧ10 

